മിലിറ്ററി മീഡിയം പേസിന്റെ തിളക്കവുമായി മൊയിസസ് ഹെന്ററിക്സ് ഐപിഎല്ലില് ഇന്നലെ നടന്ന പഞ്ചാബ് ബാംഗ്ലൂര് മത്സരത്തില്, ബാംഗ്ലൂര് ബാറ്റിംഗ് ഒമ്ബതോവറില് 68 എടുത്ത് നില്ക്കുന്ന സമയം, സെറ്റില് ചെയ്ത കോലിയേയും പടിക്കലിനെയും നിയന്ത്രിക്കാന് ക്യാപ്റ്റന് ലോകേഷ് രാഹുല് നിയോഗിച്ച ഓസീസ് ഓള് റൗണ്ടര് മോയ്സസ് ഹെന്റിക്സിനു പിഴച്ചില്ല. 24 ല് 13 ഡോട്ട് ബോളുകളോടെ 12 റണ്സ് മാത്രം വിട്ടുകൊടുത്ത അദ്ദേഹം ആദ്യം കൂടാരം കയറ്റിയത് കോഹ്ലിയെത്തന്നെയാണ്. ശ്രീകര് ഭരതിനു പകരം പ്രമോഷന് കിട്ടി വന്ന സ്വന്തം നാട്ടുകാരന് ഡാന് ക്രിസ്റ്റിനേയും തൊട്ടടുത്ത പന്തില് പറഞ്ഞയച്ച മോയ്സസ് അധികം താമസിക്കാതെ പടിക്കലിനും മടക്ക ടിക്കറ്റ് നല്കി. മുന് പോര്ച്ചുഗല് ഫുട്ബോളര് അല്വാരോയുടെ പുത്രനായ ഹെന്റിക്വസ് തന്റെ ഒന്നാം വയസ്സില് കുടുംബത്തോടൊപ്പം ഓസ്ട്രേലിയയിലേക്ക് കുടിയേറി. പഠന കാലത്ത് തന്നെ ന്യൂ സൗത്ത് വെയില്സിനു കളിച്ച മോയ്സസ്, ഓസ്ട്രേലിയന് അണ്ടര്17, 19 ടീമില് ഇടം നേടി. 2006 അണ്ടര്19 ലോകകപ്പില് ഓസീസിനെ നയിക്കുകയും ചെയ്തു. 2009 ല് ന്യൂസിലാന്റിനെതിരെ സീനിയര് ടീമില് അരങ്ങേറിയ ഓള്റൗണ്ടര് ഇതുവരെ 4 ടെസ്റ്റും 16 ഏകദിനവും 24 ഠ20യും കളിച്ചു. ബിഗ് ബാഷ് അടക്കം വിവിധ ലീഗുകളില് സജീവ സാന്നിധ്യമാണ് ഇദ്ദേഹം. The post മിലിറ്ററി മീഡിയം പേസിന്റെ തിളക്കവുമായി മൊയിസസ് ഹെന്ററിക്സ് first appeared on MalayalamExpressOnline.